Чаптылар Чаптыган учун туруп чыктылар.// Сайт алтайского народа http://www.altai.kurultai.ru/index.php?option=com_content&view=article&id=899:2013-05-19-08-43-26&catid=24:2011-06-21-12-55-29&Itemid=33

Листок газетте јарлалган С. Танытпасовтыҥ бичимелинде чапты сӧӧктӱлердиҥ байлу кырыныҥ бастыра мӧштӧрин бӱрте кезип салганын кычырып, чаптылардыҥ јайзаҥы Мендин Н.Е. бойыныҥ сӧӧгиниҥ чыгартулу улузыныҥ јуунын ӧткӱрди. Јуунда Эл Башчы Кудирмеков В.Д. турушты.

Ол јуунныҥ јӧби аайынча чаптылар прокуратурага угузу бичик чийгиледи. Бу јуукта јайзаҥ Мендин Н.Е. прокуратураныҥ ишчилериле кожо Чаптыганга барып јӱрдилер. Эмди прокуратураныҥ јӧби чыккан кийнинеҥ чаптылардыҥ оноҥ ары эдетен алтамдары кӧрӱне берер. Бу да учурал кӧргӱзет, бис, алтайлар, бойыстыҥ јеристе не ле болуп јатса ӧйинде удура турбай јадыс. Бистиҥ Тӧрӧл Алтайыс кичинек те болзо, бис алтайлар оноҥ ары коркушту ас. Кезик јерде бӱткӱл тайганы кезип те салза каруулу улузыс кӧрбӧй калат, а јербойындагы ӱзе коркыдып салган ла јаҥдардаҥ шайып калган улус унчыклабайдылар, бойыныҥ адаанын алатан да улуска баштанбайдылар. Јерлештерис мынаҥ ары унчыкпай отыргылабай турзын деп баштанадыс.